《新滩》
清代·左辅

奔流冲石去，石立不水受。水怒石亦险，相迫吞嘬久。

回流忽漩舞，蓄极力愈厚。壮与蛟鳄腾，声挟风雨吼。

牵舟撄水怒，石险乘水后。水转不怒石，挟石为伍偶。

火仗操百人，移晷尚滩口。上滩如上山，滩立若山陡。

畏水更畏石，石去水可狃。使君与空羚，行者戒勿苟。

胡为设巨险，汔济畏濡首。其中多不平，激荡固所有。

谁能安其澜，时无五丁手。

作者简介：左辅（1751—1833）字仲甫，一字蘅友，号杏庄，江苏阳湖人。乾隆进士。以知县官安徽，治行素著，能得民心。嘉庆间，官至湖南巡抚。辅工诗词古文，著有《念菀斋诗、词、古文、书牍》五种，传于世。